CELEX: 62011CN0586
Language: et
Date: 2011-11-24 00:00:00
Title: Kohtuasi C-586/11 P: Regione Puglia 24. novembril 2011 esitatud apellatsioonkaebus Üldkohtu (esimene koda) 14. septembri 2011 . aasta kohtumääruse peale kohtuasjas T-84/10: Regione Puglia versus komisjon

28.1.2012   
            
            
               ET
            
            
               Euroopa Liidu Teataja
            
            
               C 25/40
            
         
      Regione Puglia 24. novembril 2011 esitatud apellatsioonkaebus Üldkohtu (esimene koda) 14. septembri 2011. aasta kohtumääruse peale kohtuasjas T-84/10: Regione Puglia versus komisjon
      (Kohtuasi C-586/11 P)
      (2012/C 25/75)
      Kohtumenetluse keel: itaalia
      
         Pooled
      
      
         Apellant: Regione Puglia (esindajad: avvocato F. Brunelli ja avvocato A. Aloia)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  tühistada Üldkohtu 14. septembri 2011. aasta kohtumäärus, mis toimetati apellandile kätte 15. septembril 2011 ning millega tunnistati kohtuasjas T-84/10 esitatud hagi vastuvõetamatuks;
               
            
                  —
               
               
                  tühistamisest tulenevalt analüüsida kohtuasja sisulisi küsimusi ning sellest lähtuvalt tühistada Euroopa Komisjoni 22. detsembri 2009. aasta otsus K(2009) 10350, jättes kehtima ja jõusse üksnes selle artikli 4, mis käsitleb „käesoleva otsuse esemeks oleva programmiga seonduvate Euroopa Regionaalarengu Fondist tehtavate vahemaksete peatamise lõpetamist”;
               
            
                  —
               
               
                  mõista kohtukuld välja Euroopa Komisjonilt.
               
            
         Väited ja peamised argumendid
      
      Hageja väidab esiteks, et esimese astme kohtus rikuti menetlusnorme, mis põhjustas hagejale tõsist kahju ning seisnes käesolevas kohtuasjas Üldkohtu kodukirja artikli 114 lõikes 3 ette nähtud suulise menetluse pidamata jätmises.
      Teiseks väidab hageja, et Üldkohus on rikkunud ühenduse õigust; esiteks tõlgendades vääralt ELTL artikli 263 lõiget 4 ja nõukogu määrust (EÜ) nr 1260/1999 (1) koostoimes ELTL artikli 4 lõigetega 2 ja 3 ning artikli 5 lõikega 3 ning teiseks põhjendades ebapiisavalt oma järeldusi, rikkudes seeläbi Üldkohtu kodukorra artiklit 81.
      
         (1)  EÜT L 161, lk 1; ELT eriväljaanne 14/01, lk 31.